CELEX: 62007FN0136
Language: mt
Date: 2007-12-06 00:00:00
Title: Kawża F-136/07: Rikors ippreżentat fis- 6 ta' Diċembru 2007 — Nijs vs Il-Qorti ta' l-Awdituri

29.3.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 79/37
            
         Rikors ippreżentat fis-6 ta' Diċembru 2007 — Nijs vs Il-Qorti ta' l-Awdituri
   (Kawża F-136/07)
   (2008/C 79/71)
   Lingwa tal-Kawża: il-Franċiż
   Partijiet
   
      Rikorrent: Bart Nijs (Aalst, il-Belġju) (Rappreżentant: F. Rillinger, avocat)
   
      Konvenuta: Il-Qorti Ewropea ta' l-Awdituri
   Suġġett u deskrizzjoni tal-kawża
   Minn naħa, l-annullament tad-deċiżjoni ta' l-Awtorità tal-Ħatra (AIPN) tal-5 ta' Settembru 2007, li niżżlet lir-rikorrent għall-grad A9 skala 5 b'riżultat ta' proċedura dixxiplinarja, u min-naħa l-oħra, tad-deċiżjonijiet li jiġi sospiż mill-funzjonijiet tiegħu, li tinfetaħ investigazzjoni amministrativa kontrih u li ma jiġix promoss għall-grad AD 11 fl-2007 — Talba għal kumpens għad-danni morali u materjali.
   Talbiet tar-rikorrent
   
               —
            
            
               tannulla d-deċiżjoni espliċita ta' l-Awtorità tal-Ħatra li niżżlet lir-rikorrent għall-grad A9 skala 5 b'riżultat tal-proċedura dixxiplinarja li nfetħet fis-27 ta' Settembru 2006;
            
         
               —
            
            
               tannulla d-deċiżjonijiet marbuta magħha u dawk sussegwenti, b'mod partikolari dik tas-26 ta' Settembru 2006 li r-rikorrent jiġi sospiż mill-funzjonijiet tiegħu, dik tas-27 ta' Settembru 2007 li tinfetaħ investigazzjoni amministrativa kontrih, u dik li ma jiġix promoss għall-grad AD 11;
            
         
               —
            
            
               tannulla d-deċiżjoni meħuda fil-laqgħa tal-grupp żgħir tal-Qorti ta' l-Awdituri tat-8 ta' Marzu 2007 li fl-1 ta' Lulju 2007 il-ħatra ta' Michel Hervé tiġġedded għal perijodu ta' sitt snin;
            
         
               —
            
            
               tikkundanna lill-Qorti ta' l-Awdituri tħallas lir-rikorrent is-somma ta' EUR 10 000 għad-danni morali subiti matul u wara l-proċeduri dixxiplinarji u bħala kumpens għad-danni materjali subiti b'riżultat tad-differenza bejn is-salarju li rċieva mid-data tad-dħul fis-seħħ ta' l-aħħar deċiżjonijiet ta' promozjoni u s-salarju li kien jirċievi li kieku ġie promoss f'din id-data;
            
         
               —
            
            
               tikkundanna lill-Qorti ta' l-Awdituri għall-ispejjeż.